নিহতের মা কহিনূর আক্তার রোকেয়া জানান, নিপুর মৃত্যুর খবর পেয়েছেন। কিভাবে বিষ্ফোরণ ঘটলো তা তিনি জানেন না। ২ মাস পূর্বে নিপু বাড়িতে এসেছিল। যাওয়ার সময় চাল ও গ্যাসের চুলা কিনে নিয়ে যায়। নিপুর বাবা নুরুল ইসলাম একটি বেসরকারী এনজিওতে চাকরি করতো। ব্রেনে রক্তক্ষরণ হয়ে বর্তমানে প্যারালাইসিস রোগে আক্রান্ত হয়ে কর্মক্ষমতা হারিয়ে তিনি বাড়িতেই অবস্থান করছেন। তিনি আরো জানান, নিপুর দাদার বাড়ি চকজোড়া গ্রামে। সাজাপুর সোনারপাড়া গ্রামে জমি কিনে বসতবাড়ি নির্মাণ করে ৮ বছর যাবত বসবাস করে আসছেন। অভাব-অটনের কারণে বসতবাড়ির অর্ধেক জমি বিক্রি করে ছেলের লেখাপড়ার খরচ চালাতে হচ্ছে। সুখের মুখ দেখার আগেই ছেলের মৃত্যুর খবর পেয়ে মানসিক ভাবে ভেঙ্গে পড়েন পরিবারের সবাই।